ตลท. จัดงาน SET in the City 2019
ตลท. จัดงาน SET in the City 2019 วันที่ 14-17 พ.ย. นี้ ณ รอยัล พารากอน ฮอลล์ ชั้น 5 สยามพารากอน
17 ต.ค. 2562

 ตลาดหลักทรัพย์แห่งประเทศไทย (ตลท.) ร่วมกับทุกภาคส่วนตลาดทุนจัดมหกรรมการลงทุนแห่งปี SET in the City 2019 ด้วยแนวคิด “เลือกสร้างความมั่งคั่ง ในแบบที่ใช่.. สไตล์คุณ” โดยมี ภากร ปีตธวัชชัย กรรมการและผู้จัดการ ตลาดหลักทรัพย์ฯ พร้อมด้วยผู้บริหารองค์กรตลาดทุน ร่วมแถลงข่าวการจัดงาน SET in the City ในปีนี้จะนำเสนอทางเลือกการลงทุนที่หลากหลาย ทั้งหุ้น อนุพันธ์ กองทุนรวม ประกันภัย เพื่อผู้ลงทุนสามารถออกแบบพอร์ตลงทุนได้อย่างเหมาะสมตามเป้าหมาย และเริ่มสร้างความมั่งคั่งด้วยการลงทุนตาม lifestyle โดยมุ่งหวังให้คนไทยมีวินัยและวัฒนธรรมการลงทุนเพื่ออนาคต 14-17 พ.ย. นี้ ที่ รอยัล พารากอน ฮอลล์ ชั้น 5 สยามพารากอน รายละเอียดเพิ่มเติม www.set.or.th/setinthecity